ائرمنیستان-دا آذربایجان ایله داغلیق قاراباغ-دا توققوشما‌لارا سون قویان راضیلاشمانین ایمضانلانماسی سببیندن حکومتین ایستعفاسی اوچون کئچیریلن اعتراض آکسیا‌لاری داوام ائدیر.
ائرمنیستانین پایتاختی ایروان-داکی آزادلیق میدانی و ماتئناداران اینستیتوتو قارشی‌سیندا موخالیفت پارتی لرینین تشکیل ائتدیگی نوماییشده مین‌لرله اینسان ایشتیراک ائدیب.
باش ناظیر نیکول پاشینیانین داغلیق قاراباغ-دا آذربایجانا قارشی مغلوبیتینی قبول ائتمه‌سینه رئاکسیا گؤسترن اعتراض چیلار حکومتین ایستعفاسینی ایسته‌ییب‌لر.
نوماییش‌لر زامانی 60-دان چوخ اینسانین نظارت آلتینا آلیندیغی بیلدیریلیب.
دیگر طرف‌دن، ائرمنیستانین باش ناظیری نیکول پاشینیان خالقا مراجعت ائده‌رک بیلدیریب کی، داغلیق قاراباغ-دا آذربایجانلا آتشکس راضیلاشماسی پیس‌دیر، لاکین وضعیت داها دا پیسلشدیریلمه‌مه‌لی‌دیر.
"سازیشی ایمضالاماسایدیق، قاراباغ‌داکی 20 مین عسگر محاصره‌یه آلینا‌جاق ایدی" دئین پاشینیان بو راضیلاشمانین قاراباغ مسئله‌سینه سون نقطه‌نین قویولدوغو معناسینی وئرمه‌دیگینی ایره‌لی سوروب.
